Title: ประกาศกรมประมง เรื่อง การจัดทำหลักฐานเพื่อการสืบค้นสำหรับผู้ผลิตผลิตภัณฑ์สัตว์น้ำหรือแปรรูปสัตว์น้ำ ที่นำสัตว์น้ำเข้ามาเป็นวัตถุดิบส่งออกไปสหภาพยุโรป พ.ศ. 2560

ประกาศกรมประมง

ประกาศกรมประมง
เรื่อง
การจัดทำหลักฐานเพื่อการสืบค้นสำหรับผู้ผลิตผลิตภัณฑ์สัตว์น้ำหรือแปรรูปสัตว์น้ำ
ที่นำสัตว์น้ำเข้ามาเป็นวัตถุดิบส่งออกไปสหภาพยุโรป
พ.ศ. ๒๕๖๐[๑]

อาศัยอำนาจตามความในมาตรา ๙๐ (๕)
แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม อธิบดีกรมประมงออกประกาศไว้
ดังต่อไปนี้

ข้อ ๑  ให้ผู้ผลิตผลิตภัณฑ์สัตว์น้ำหรือแปรรูปสัตว์น้ำเพื่อส่งออกไปสหภาพยุโรป
จัดส่งสำเนาใบรับรองการจับสัตว์น้ำตามแบบที่สหภาพยุโรปกำหนด (EU Catch certificate) สำหรับสัตว์ที่นำเข้ามาเป็นวัตถุดิบในการผลิตผลิตภัณฑ์สัตว์น้ำหรือแปรรูปสัตว์น้ำส่งออกไปสหภาพยุโรป
เพื่อให้พนักงานเจ้าหน้าที่ประจำศูนย์บริหารจัดการด่านตรวจสัตว์น้ำหรือด่านตรวจสัตว์น้ำรับรองชนิดและปริมาณสัตว์น้ำภายในเก้าสิบวันนับจากวันที่ขนถ่ายสัตว์น้ำจากเรือขนถ่ายสัตว์น้ำขึ้นรถบรรทุกคันสุดท้าย

ข้อ ๒  กรณีที่ผู้ผลิตผลิตภัณฑ์สัตว์น้ำหรือแปรรูปสัตว์น้ำมิได้ดำเนินการตามข้อ
๑ ภายในระยะเวลาที่กำหนด กรมประมงจะไม่ออกใบรับรองการแปรรูปสัตว์น้ำ (Processing Statement) เพื่อการส่งออกไปสหภาพยุโรป

ข้อ ๓  ประกาศนี้ให้ใช้บังคับตั้งแต่วันที่
๑ ธันวาคม ๒๕๖๐ เป็นต้นไป

ประกาศ
ณ วันที่ ๒๗ ตุลาคม พ.ศ. ๒๕๖๐
อดิศร  พร้อมเทพ
อธิบดีกรมประมง

ปุณิกา/อัญชลี/จัดทำ
๖ พฤศจิกายน
๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๖๕ ง/หน้า ๒๑/๓๑ ตุลาคม ๒๕๖๐